Sisigambis

Sisigambis (mortis en la jaro 323 a.n.e.) estis la patrino de Dario la 3-a de Persio, kies regado finiĝis dum la milito de Aleksandro la Granda. Post kiam ŝi estis kaptita de Aleksandro en la Batalo de Iso, ŝi ege amikiĝis kun li, kaj Aleksandro referencis ŝin kiel "patrino". 

Ŝi eble estis filino de la reĝo Artakserkso la 2-a Mnemon, aŭ eble de lia frato Ostanes. En tiu lasta okazo, ŝi edziniĝis al sia frato Arsames (laŭ antikva tradicio de Aĥemenidoj). Alia eblo estas, ke ŝi estis la filino de estro de Uksioj. Ŝi naskis Darion, Oksiatres kaj, eble, ankaŭ Statiran la 1-an. 

Kiam Aleksandro revenis de siaj konkeroj en Hindio en la jaro 324 a.n.e., li edziĝis al la nepino de Sisigambis, nome Statira la 2-a, okazaĵo kiu estis la centra afero de la Suzaj nuptoj, en kiuj la fratino de Statira, nome Dripetis, edziniĝis al Hefestiono.

La asteroido 823 Sisigambis nomiĝis laŭ ŝi. 

Referencoj
 Who's who in the age of Alexander the Great: prosopography of Alexander's empire  
 Fox, Robin Lane. (1973) Alexander The Great
 Smith, William, eld. (1870). Dictionary of Greek and Roman Biography and Mythology. 


Kategorio:Aleksandro la Granda
Kategorio:Persaj reĝedzinoj